เงาะโรงเรียนสอนอะไร?
สวัสดีค่า วิวจากแชแนล Point of View ค่ะ
เราเคยได้ยินชื่อ "เงาะโรงเรียน" กันมาตั้งแต่เด็กแน่นอนแล้วค่ะ
เพราะว่าเป็นผลไม้ที่ใครหลายๆ คนก็ชอบรับประทานนะคะ
นอกจากนี้ก็ยังเป็นผลไม้เศรษฐกิจของไทยอีก
เพราะว่าส่งออกไปยังที่ต่างๆ
เรียกได้ว่าเป็นผลไม้สำคัญเลยค่ะ
แต่ทีเนี้ย เราเคยเอาชื่อเงาะโรงเรียน
มาเล่นเป็นมุกกันมาตั้งแต่เด็กแล้วใช่มะ?
ไม่ว่าจะเป็นแบบ "ผลไม้อะไีรมีครู?"
"เงาะ!" "เพราะอะไร?"
"เพราะเงาะโรงเรียน! พ่าม!"
อะไรอย่างนี้ใช่มั้ยคะ?
ทีนี้อยากรู้กันมั้ยคะว่าพูดถึงเงาะโรงเรียนๆ เนี่ย
มันโรงเรียนอะไร? แล้วมันสอนอะไร?
วันนี้วิวก็เลยไปหาข้อมูลมาให้เรียบร้อยแล้วนะคะ
เดี๋ยวจะมาเล่าให้ทุกคนฟังค่ะ
แต่ก่อนอื่นอย่าลืมกดติดตามวิวให้ครบทุกช่องทางนะคะ
ไม่ว่าจะเป็นทาง Youtube, Facebook, Twitter, Instagram อะไรต่างๆ
เพราะว่าแต่ละช่องทาง เนื้อหาไม่เหมือนกันเลยค่ะ
มีสาระบ้าง ไม่มีสาระบ้าง ปนๆ กันไปเนอะ
แต่ตอนนี้ถ้าพร้อมจะฟังเรื่องราวที่ทั้งสนุก แล้วก็มีสาระกันแล้ว
ก็ไปฟังกันเลยค่ะ~
พูดถึงพันธุ์เงาะในประเทศไทยเนี่ย
หลายคนพูดถึงแต่เงาะโรงเรียนเพราะว่ามีชื่อเสียงที่สุดใช่มะ?
แต่ว่าจริงๆ แล้วในประเทศไทยเนี่ย
มีเงาะหลากหลายพันธุ์นะคะ
ซึ่งเงาะในประเทศไทยเนี่ย แบ่งออกเป็นทั้งหมด
2 พันธุ์ใหญ่ๆ ด้วยกันค่ะ
พันธุ์แรกนะคะ ก็คือเงาะติดเมล็ดนั่นเอง
ซึ่งเงาะพันธุ์นี้จะเป็นเงาะที่
ไม่ค่อยนิยมนำมารับประทานกันเท่าไรค่ะ
เพราะว่าอะไร? เพราะว่าเนื้อกับเมล็ดมันติดกันไง
ดังนั้นเอามากินก็ยาก เนื้อก็เปรี้ยว อะไรต่างๆ นะคะ
ส่วนอีกพันธุ์ที่มีชื่อเสียงกว่าก็คือ เงาะล่อน นั่นเองค่ะ
ชื่อก็บอกอยู่แล้วว่าเงาะล่อนนะคะ
ไม่ได้หมายถึงเงาะร่อน แบบร่อน อะไรอย่างนี้ ไม่ใช่นะจ้ะ
เงาะล่อนหมายถึงว่า เงาะที่เนื้อกับเมล็ดเนี่ย
มันล่อนออกจากกันได้อย่างง่ายดายค่ะ
ซึ่งเงาะล่อนเนี่ยนะคะ ก็มีพันธุ์ต่างๆ ยิบย่อยลงไปอีกค่ะ
เช่น เงาะพันธุ์สีชมพู อันนี้ก็เป็นอีกพันธุ์หนึ่งที่มีชื่อเสียงนะคะ
แต่จะปลูกอยู่บริเวณภาคตะวันออกของไทยค่ะ
ซึ่งไอ้เงาะพันธุ์สีชมพูเนี่ย ชื่อก็บอกอยู่แล้วว่าพันธุ์สีชมพูอะนะ
ตัวผลเงาะนี่ก็จะออกเป็นสีชมพูๆ ประมาณนั้นค่ะ
ก็จะเป็นเงาะที่มีชื่อเสียงรองลงมาจากเงาะโรงเรียนค่ะ
ส่วนเงาะโรงเรียนเนี่ยเป็นเงาะที่มีชื่อเสียงที่สุด
และก็เป็นหนึ่งในพันธุ์ของเงาะล่อนนั่นเองค่ะ
เงาะโรงเรียนเนี่ยปลูกอยู่บริเวณภาคใต้ถูกมั้ยคะ?
โดยเฉพาะที่บริเวณจังหวัดสุราษฎร์ธานี
เรียกได้ว่าเป็นต้นกำเนิดของเงาะโรงเรียนเลยค่ะ
ตัวเงาะโรงเรียนนี่ถามว่ามีจุดเด่นยังไงนะ
ก็ต้องบอกว่าเป็นเงาะที่มีเนื้อหวานกรอบค่ะ
เรียกได้ว่าหวานจัดเลยทีเดียวนะคะ
แล้วก็ตัวผลเนี่ยนะคะ ก่อนสุกเนี่ยอาจจะออกสีแดงนิดๆ
ตัวขนของเงาะเนี่ยจะออกเป็นสีเขียวใช่มั้ยคะ?
แต่เมื่อไรก็ตามที่สุกค่ะ ตัวผลจะเป็นสีแดงจัด
แล้วก็โคนของขนเนี่ยจะกลายเป็นสีแดง
ส่วนปลายยังเป็นสีเขียวอยู่นะคะ
แล้วก็รูปทรงของเงาะโรงเรียนนะคะ จะเป็นผลกลม รี ค่ะ
สวยงาม เรียกได้ว่าเป็นจุดเด่นของเงาะโรงเรียนเลยทีเดียว
ซึ่งเงาะโรงเรียนเนี่ย ขอบอกเลยว่าเป็นผลไม้เฉพาะถิ่นนะคะ
ดังนั้นแม้ว่าเราจะตัดกิ่งต้นเงาะโรงเรียน
หรือเอาเมล็ดเงาะโรงเรียนไปปลูกที่อื่น
แต่ถ้าเกิดไม่ได้ดินแบบที่บริเวณภาคใต้ของประเทศไทยเนี่ย
รสชาติก็เพี้ยนเหมือนกันนะคะ
รสชาติก็จะไม่ใช่แบบที่ปลูกที่ภาคใต้เลย
เขาก็เลยบอกว่าเป็นผลไม้เฉพาะถิ่นนั่นเองค่ะ
ทีนี้ถามว่า แล้วทำไมเงาะพันธุ์นี้ต้องชื่อเงาะโรงเรียนล่ะ
ชื่อเงาะโรงบาลได้มะ? ชื่อเงาะแบบ เงาะโรงเจ อย่างนี้ได้เปล่า?
ก็ต้องบอกว่ามันเริ่มต้นมาจากประวัติของเงาะชนิดนี้นี่ละค่ะ
ที่เริ่มต้นที่คนๆ หนึ่งนะคะ เป็นคนจีนที่อาศัยอยู่ในมาเลเซียค่ะ
เขาชื่อนายเค หว่องนะคะ
นายเค หว่องเนี่ยเป็นคนจีนในมาเลเซีย
ซึ่งมาทำงานที่ประเทศไทยค่ะ
ก็มาที่ภาคใต้ของไทยค่ะ มาทำเหมืองดีบุกนะคะ
นึกออกมั้ย? ที่เราเรียนกันตอนประถม
ของดีภาคใต้นะคะ ดีบุกนั่นเอง
ก็มาทำเหมืองดีบุก ทำสัมปทานอะไรต่างๆ
และแน่นอนค่ะ มาอยู่ที่ภาคใต้ของเรา
ก็ต้องมีการซื้อบ้านนะคะ
เขาก็มาซื้อบ้านอยู่ที่บริเวณบ้านนาสาร จ.สุราษฎ์ธานีนี่ละค่ะ
พอมาซื้อเสร็จนะคะ ด้วยความที่เป็นคนมาเลใช่ปะ?
ชาวมาเลตอนนั้นอะ ก็มีผลไม้เป็นเงาะอยู่
เขาก็บังเอิญไปซื้อเงาะมาจากเกาะปีนัง ประเทศมาเลเซียนะคะ
ซื้อมาถึงก็มากินๆๆ ปกติทั่วไป
แล้วก็โยนเมล็ดทิ้งไปแถวบ้านตัวเองนี่ละค่ะ
โยนๆ ไป ปรากฏว่าดินที่สุราษฎ์ธานีของเราเนี่ยนะคะ
เป็นแบบดินที่ดีมาก ชุ่มช่ำน้ำอะไรต่างๆ
ไอ้เมล็ดเงาะที่โยนๆ ไปเนี่ย ก็เลยงอกขึ้นมาเป็นต้นค่ะ
งอกขึ้นมาทั้งหมด 4 ต้นด้วยกันนะคะ
แต่บางตำราก็บอก 3 ต้นเหมือนกันนะ
เอาเป็นว่างอกกี่ต้นไม่สำคัญค่ะ
หนึ่งในนั้นเนี่ย ดันหน้าตาไม่เหมือนต้นอื่นค่ะ
ชิมออกมากดันแบบ เฮ้ย ทำไมเงาะต้นนี้มันเนื้อหวาน กรอบ
หวานปรี๊ดขนาดนี้ ผลก็กลมรี
นี่มันลักษณะของเงาะโรงเรียนชัดๆ เลยนะคะ
อย่างไรก็ตามค่ะ นายเค หว่องก็ไม่ได้สนใจ
ต้นเงาะของตัวเองนะคะ ก็ทำเหมือนดีบุกต่อไปเรื่อยๆ
จนกระทั่งปี 2479 นะคะ นายเค หว่องก็รู้สึกว่า
อิ่มตัวทางการทำเหมืองที่ประเทศไทยแล้วค่ะ
ก็เลยตัดสินใจนะคะ ว่าฉันจะย้ายกลับประเทศแล้วจ้า
ฉันไม่ทำเหมืองที่นี่แล้ว นะคะ
ทีนี้จะย้ายกลับไป ที่ดินอยู่ตรงนี้ทำยังไง?
ก็เลยขายค่ะ ถามว่าใครมาซื้อที่ดินตรงนี้นะคะ
ก็ต้องบอกว่า กระทรวงศึกษาธิการของไทยนี่ละค่ะ
เข้าไปซื้อที่ดินบริเวณนี้นะคะ เสร็จแล้วก็เล็งว่า
เอ๊~ จะเอาที่ดินบริเวณนี้ไปทำอะไรดีนะ?
บังเอิญว่าตอนนั้นนะคะ มีโรงเรียนอยู่โรงเรียนหนึ่งค่ะ
เป็นโรงเรียนที่ตั้งขึ้นมาเมื่อไรก็ไม่รู้แหละ
ตั้งขึ้นมาแล้วก็เจ๊งไปรอบหนึ่ง
แล้วก็ตั้งขึ้นมาใหม่อีกรอบหนึ่งนะคะ
เผอิญว่าโรงเรียนนี้ตั้งอยู่ที่วัดนาสารค่ะ
ก็เลยตั้งชื่อโรงเรียนว่าโรงเรียนนาสาร
แล้วก็เปิดสอนให้เด็กๆ แถวนั้นทั่วไปนะคะ
ปรากฏว่าสอนไปสอนมานะคะ โรงเรียนเกิดฮิตขึ้นเรื่อยๆ ค่ะ
จากเดิมที่สอนอยู่ในวัดเนี่ยนะคะ ศาลาการเปรียญต่างๆ
ก็เริ่มคับแคบ นักเรียนมาเรียนไม่พอ นู่นนี่นั่น
ประจวบเหมาะกับกระทรวงศึกษาธิการเพิ่งจะได้ที่มาใช่มั้ยคะ?
กระทรวงศึกษาธิการก็เลยบอกว่า
"อะๆๆ โรงเรียนนาสาร มีที่ดินให้อยู่ตรงนี้อะ
บริเวณบ้านของนายเค หว่องเนี่ย ย้ายมาอยู่ตรงนี้แล้วกัน" ค่ะ
ดังนั้นนะคะ ในวันที่ 17 พฤศจิกายน 2479 เนี่ย
โรงเรียนนาสารก็เลยย้ายจากวัดนาสารนะคะ
มาอยู่ที่ที่ดินปัจจุบันนี่ละค่ะ
พอตั้งเป็นโรงเรียนขึ้นมาแล้ว
ปรากฏว่าก็เริ่มมีคนสังเกตเห็นค่ะว่า
"เฮ้ย เงาะที่มันปลูกอยู่ในโรงเรียนเนี่ย ต้นเนี้ย
มันอร่อยมากเลยนะ ทำไมรสชาติดีขนาดนี้?" นะคะ
ก็เลยมีคนเนี่ย มาขอเมล็ดพันธุ์บ้าง ขอกิ่งบ้าง
ขอนู่นขอนี่ไป เอาไปขยายพันธุ์กันจนทั่วไปหมดเลยค่ะ
เสร็จแล้วไม่รู้จะเรียกเงาะพันธุ์นี้ว่าอะไร เพราะว่ามันแบบว่า
จะบอกว่าเหมือนเงาะที่ปีนังมั้ย? ก็ไม่เหมือนนะ
มันเหมือนมันกลายพันธุ์มาแล้วอะ มันโดนดินที่นี่
แล้วมันก็กลายพันธุ์ กลายเป็นต้นนี้นะคะ
ดังนั้นค่ะ ก็เลยมีการเรียกชื่อกันต่างๆ นะคะ
บางคนก็เรียกว่าเงาะนาสารบ้างอะไรบ้าง
แต่!! เรียกเงาะนาสารมันก็ไม่คุ้นปากไง
เพราะว่าอะไร? เพราะว่าบริเวณนี้ก็เรียกนาสารกันไปหมด
มันไม่ได้ดังระดับประเทศตอนนั้น นึกออกปะ?
ตอนนั้นมันดังแค่ในจังหวัด อะไรอย่างนี้
ถามว่าเงาะนี้ ต้นแม่พันธุ์ปลูกอยู่ที่ไหน
ปลูกอยู่ที่โรงเรียนค่ะ เขาก็เลยตัดสินใจว่า
"โอเค ฉันตัดสินใจละ
ฉันเรียกเงาะพันธุ์นี้ว่าเงาะโรงเรียนก็แล้วกัน" ค่ะ
นี่ก็เป็นที่มาของชื่อเงาะพันธุ์โรงเรียนนะคะ
ซึ่งหลังจากนั้นนะคะ เงาะพันธุ์โรงเรียนนี่
ก็มีชื่อเสียงมากขึ้นเรื่อยๆๆๆ ตามลำดับค่ะ
จนกระทั่งปีพ.ศ. 2512 นะคะ ปรากฏว่าในปีนั้นนะคะ
ในหลวงร. 9 ของเราเนี่ย เสด็จฯ ลงไปที่สุราษฎ์ธานีนะคะ
เสด็จฯ ลงไปถึง ชาวบ้านก็
มีของดีอะไรก็มาทูลเกล้าฯ ถวายถูกมะ?
แน่นอนว่าเงาะโรงเรียนก็เป็นหนึ่งในสิ่งที่ชาวบ้านรู้สึกว่า
นี่ของดีเมืองสุราษฯ จ้า ฉันต้องทูลเกล้าฯ ถวายจ้า
เหมือนกับหลายๆ อย่างที่เป็นของดีในประเทศไทยนี่ละค่ะ
ดังนั้นชาวบ้านก็เลยเอาเงาะพันธุ์โรงเรียนเนี่ยนะคะ
ทูลฯ เกล้าถวายให้เสวยค่ะ
เสร็จแล้วก็ขอพระราชทานชื่อ
ทีนี้ปรากฏว่าในหลวงร.9 นะคะ มีพระราชดำรัส บอกว่า
"เอ้า ชื่อพันธุ์โรงเรียนก็ดีอยู่แล้ว"
ดังนั้นนะคะ ตั้งแต่นั้นเป็นต้นมา
เงาะพันธุ์นี้ก็เลยได้ชื่อแบบ official ว่า เงาะโรงเรียน นั่นเองค่ะ
นี่ก็เป็นที่มาของชื่อเงาะพันธุ์โรงเรียนนะคะ
เป็นไงบางคะ? เห็นมะว่าที่มาของชื่อเงาะโรงเรียน
นี่มันก็มีที่มาจากโรงเรียนจริงๆ นะคะ
ไม่ใช่ว่าแบบว่า เงาะนี้เป็นเงาะผีสิง เป็นเงาะมีครู
ก็เลยเป็นเงาะโรงเรียน อะไรอย่างนี้นะ
ก็ยังจะเล่นมุกนี้อยู่ อะไรอย่างนี้นะคะ
เอาเป็นว่าถ้าใครชื่นชอบคลิปแบบนี้นะคะ
อย่าลืมกดไลก์เป็นกำลังใจให้วิว
แล้วก็กดแชร์เพื่อชวนเพื่อนๆ มาดูด้วยกันค่ะ
แล้วใครมีคำถามอะไร อยากรู้เกี่ยวกับอะไรอีก
ลองคอมเมนต์มาด้านล่างได้ค่ะ ถ้าวิวหาคำตอบได้
เดี๋ยววิวจะมาตอบให้ทุกคนฟังนะคะ
สำหรับวันนี้ลาไปก่อนแล้วกันค่ะทุกคน
บ๊ายบาย~
สวัสดีค่ะ
เดี๋ยวหลายคนจะหาว่าวิว clickbait นะคะ
ไม่ยอมตอบว่าสรุป เงาะโรงเรียนสอนอะไร?
จริงๆ ก็ไปหามาให้แล้วนะ จะบอกว่า
โรงเรียนนาสารเนี่ย ไม่ได้มีโรงเรียนเดียวนะคะ
มันจะมีโรงเรียนนาสารกับโรงเรียนบ้านนาสาร
ชื่อคล้ายๆ กัน แล้วก็กำเนิดจากวัดเนี่ย คล้ายๆ กันเลย
แต่โรงเรียนที่เป็นต้นกำเนิดของเงาะเนี่ย
คือโรงเรียนนาสารนะคะ ซึ่งโรงเรียนนาสารเนี่ย
ตอนแรกที่แรกๆ เปิดมาเนี่ย
ก็ตามพระราชบัญญัติประถมศึกษาค่ะ
เปิดสอนตั้งแต่ชั้นป.1 - ป.5 นะ
แต่ปัจจุบันนะคะ ด้วยความฮิตอะไรต่างๆ
ก็ขยายๆๆ ออกมา จนปัจจุบันเนี่ย
สอนอนุบาล 1 อนุบาล 2 แล้วก็ประถมศึกษา
แล้วก็มัธยมศึกษาตอนต้นค่ะ
แตกต่างจากโรงเรียนบ้านนาสารที่สอน
มัธยมศึกษาปีที่ 1-6 นะคะ
แต่ว่าโรงเรียนหลังนี้ไม่ได้เกี่ยวอะไรกับเงาะโรงเรียนค่ะ
อะ เป็นไง ได้คำตอบกันมั้ยว่า เงาะโรงเรียนสอนอะไร? นะคะ
สำหรับวันนี้ลาไปก่อนแล้วค่ะทุกคน บ๊ายบาย~
สวัสดีค่ะ